title: Rådets afgørelse 2009/42/FUSP af 19. januar 2009 om støtte til EU's aktiviteter med henblik på at fremme processen hen imod en traktat om våbenhandel mellem tredjelande inden for rammerne af den europæiske sikkerhedsstrategi

text:
               22.1.2009

               DA

               Den Europæiske Unions Tidende

               L 17/39

      RÅDETS AFGØRELSE 2009/42/FUSP
   af 19. januar 2009
   om støtte til EU's aktiviteter med henblik på at fremme processen hen imod en traktat om våbenhandel mellem tredjelande inden for rammerne af den europæiske sikkerhedsstrategi
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Union, særlig artikel 13, stk. 3, og artikel 23, stk. 1, og
   ud fra følgende betragtninger:

               (1)

               Det Europæiske Råd vedtog den 12. december 2003 en europæisk sikkerhedsstrategi, hvori det udtrykte ønske om en international orden baseret på effektiv multilateralisme. Den europæiske sikkerhedsstrategi anerkender De Forenede Nationers pagt som grundlaget for forholdet mellem nationer. Det er en af Den Europæiske Unions prioriteter at styrke De Forenede Nationer ved at sætte organisationen i stand til at leve op til sit ansvar og handle effektivt.

               (2)

               Den 6. december 2006 vedtog De Forenede Nationers Generalforsamling resolution 61/89 »På vej mod en traktat om våbenhandel: fastlæggelse af fælles internationale standarder for import, eksport og overførsel af konventionelle våben«.

               (3)

               Rådet hilste det i sine konklusioner af 11. december 2006 velkommen, at processen med henblik på udarbejdelse af en juridisk bindende international traktat om våbenhandel blev indledt formelt, og noterede sig med tilfredshed, at et klart flertal af FN's medlemsstater havde støttet ovennævnte resolution, herunder alle EU's medlemsstater. Rådet bekræftede på ny, at EU og medlemsstaterne vil spille en aktiv rolle i denne proces, og understregede, hvor vigtigt det er at samarbejde med andre stater og regionale organisationer i denne proces.

               (4)

               FN's generalsekretær har nedsat en gruppe af regeringseksperter med 28 medlemmer, der skal fortsætte overvejelserne om en eventuel traktat om våbenhandel. Regeringsekspertgruppen har holdt møder i hele 2008 og forelagde sine konklusioner under ministerugen på 63. generalforsamling. Gruppen konkluderede, at det er nødvendigt med yderligere overvejelser og at indsatsen skal gøres et skridt ad gangen på en åben og gennemsigtig måde inden for rammerne af De Forenede Nationer. Regeringsekspertgruppen opfordrede de stater, der kan, til på anmodning at yde bistand til stater, der har behov for det.

               (5)

               I sine konklusioner af 10. december 2007 understregede Rådet, hvor vigtig den af FN udpegede regeringsekspertgruppe er, og tilskyndede den til at arbejde aktivt videre med processen. Det gav udtryk for sin faste overbevisning om, at et samlet, juridisk bindende instrument, der er i overensstemmelse med staternes nuværende ansvar i henhold til den relevante folkeret, og som fastlægger fælles internationale standarder for import, eksport og overførsel af konventionelle våben, vil være et væsentligt bidrag til at tackle den uønskede og uansvarlige spredning af konventionelle våben.

               (6)

               I oktober 2008 vedtog De Forenede Nationers Generalforsamlings 1. Komité resolutionen »På vej mod en traktat om våbenhandel: fastlæggelse af fælles internationale standarder for import, eksport og overførsel af konventionelle våben«. Alle EU's medlemsstater var medforslagsstillere til teksten.

               (7)

               De Forenede Nationers Institut for Nedrustningsforskning (UNIDIR) støttede denne proces ved at iværksætte en todelt undersøgelse bestående af to indgående analyser af FN's medlemsstaters synspunkter vedrørende gennemførlighed, anvendelsesområde og forslag til parametre for en traktat om våbenhandel. UNIDIR's analyser bidrog til at fremme diskussionerne om en traktat om våbenhandel ved at identificere områder, hvor der er konsensus eller meningsforskelle, samt forsømte områder. Analyserne gav et nyttigt input til regeringsekspertgruppen. Af disse årsager er det rimeligt at overlade den tekniske gennemførelse af aktiviteterne under denne afgørelse til UNIDIR.

               (8)

               På grundlag af Rådets ovennævnte konklusioner bør EU støtte denne proces med henblik på at styrke det arbejde, der er udført til dato, ved også at inddrage stater, der ikke er medlemmer af regeringsekspertgruppen, i debatten, og ligeledes andre aktører såsom civilsamfundet og erhvervslivet, på at skabe forståelse for spørgsmålet og på at bidrage til at gøre regeringsekspertgruppens anbefalinger bredere —

         TRUFFET FØLGENDE AFGØRELSE:
   Artikel 1
   1.   Med henblik på at fremme processen hen imod en traktat om våbenhandel mellem tredjelande, støtter Den Europæiske Union aktiviteter, der skal fremme følgende målsætninger:

               a)

               skabe øget bevidsthed blandt nationale og regionale aktører, De Forenede Nationers medlemsstater, civilsamfundet og erhvervslivet om de igangværende internationale drøftelser om en traktat om våbenhandel

               b)

               styrke formålet med FN's generalsekretærs regeringsekspertgruppe om en traktat om våbenhandel og styrke De Forenede Nationer som det eneste forum, der kan levere et virkelig universelt instrument

               c)

               bidrage til en bedre inddragelse af alle FN's medlemsstater og regionale organisationer i våbenhandelstraktatprocessen

               d)

               fremme udvekslingen af synspunkter mellem de stater, der er med i regeringsekspertgruppen, og de stater, der ikke er det

               e)

               skabe debat mellem De Forenede Nationers medlemsstater, navnlig mellem dem, der ikke er med i regeringsekspertgruppen

               f)

               fremme en udveksling af synspunkter mellem De Forenede Nationers medlemsstater, regionale organisationer, civilsamfundet og erhvervslivet

               g)

               identificere mulige elementer i, anvendelsesområdet for og konsekvenserne af en traktat om våbenhandel, og

               h)

               dele indholdet af disse debatter og synspunkter med hele det internationale samfund.

         2.   For at nå ovennævnte mål iværksætter EU følgende projekt:

               —

               afholdelse af et lanceringsarrangement, seks regionale seminarer, et afsluttende seminar, herunder videreformidling af resultaterne, og et arrangement i tilknytning til 1. Komité (FN's 64. generalforsamling).

         Bilaget indeholder en detaljeret beskrivelse af dette projekt.
   Artikel 2
   1.   Formandskabet, der bistås af Rådets generalsekretær/den højtstående FUSP-repræsentant (GS/HR), er ansvarligt for gennemførelsen af denne afgørelse. Dette sker i fuldt samarbejde med Kommissionen.
   2.   Den tekniske gennemførelse af det i artikel 1, stk. 2, omhandlede projekt varetages af De Forenede Nationers Institut for Nedrustningsforskning (UNIDIR). UNIDIR udfører denne opgave under tilsyn af GS/HR, der bistår formandskabet. Med henblik herpå indgår GS/HR de nødvendige arrangementer med UNIDIR.
   3.   Formandskabet, GS/HR og Kommissionen holder løbende hinanden orienteret om projektet i overensstemmelse med deres respektive beføjelser.
   Artikel 3
   1.   Det finansielle referencegrundlag for gennemførelsen af de i artikel 1, stk. 2, omhandlede aktiviteter er på 836 260 EUR, der finansieres over Den Europæiske Unions almindelige budget.
   2.   De udgifter, der finansieres over det i stk. 1 fastsatte beløb, forvaltes i overensstemmelse med de fællesskabsprocedurer og -regler, der gælder for Den Europæiske Unions almindelige budget.
   3.   Kommissionen overvåger den korrekte forvaltning af de i stk. 2 omhandlede udgifter, der ydes i form af gavebistand. Med henblik herpå indgår den en finansieringsaftale med UNIDIR. Det skal fremgå af finansieringsaftalen, at UNIDIR sikrer, at EU's bidrag til aktioner bliver synligt i en grad, der svarer til bidragets størrelse.
   4.   Kommissionen bestræber sig på at indgå den finansieringsaftale, der er omhandlet i stk. 3, snarest muligt efter, at denne afgørelse har fået virkning. Den underretter Rådet om eventuelle vanskeligheder i forbindelse med denne proces og om datoen for indgåelsen af finansieringsaftalen.
   Artikel 4
   Formandskabet, der bistås af GS/HR for FUSP, aflægger rapport til Rådet om gennemførelsen af denne afgørelse på grundlag af regelmæssige rapporter efter afholdelsen af hvert af de regionale seminarer og det afsluttende seminar, der tilrettelægges af De Forenede Nationers Institut for Nedrustningsforskning (UNIDIR). Dette sker i fuldt samarbejde med Kommissionen, der giver oplysninger om de finansielle aspekter af gennemførelsen af det i artikel 1, stk. 2, omhandlede projekt.
   Artikel 5
   Denne afgørelse har virkning fra dagen for vedtagelsen.
   Den udløber 15 måneder efter datoen for indgåelsen af den i artikel 3, stk. 3, nævnte finansieringsaftale eller 6 måneder efter datoen for vedtagelsen, hvis der ikke er indgået nogen finansieringsaftale inden for denne periode.
   Artikel 6
   Denne afgørelse offentliggøres i Den Europæiske Unions Tidende.

      Udfærdiget i Bruxelles, den 19. januar 2009.

            På Rådets vegne

         P. GANDALOVIČ

            Formand

      BILAG
      1.   Formål
      Det overordnede formål med denne afgørelse er at inddrage alle interessenter i diskussionen om en traktat om våbenhandel, at integrere de nationale og regionale bidrag til den igangværende internationale proces og at identificere anvendelsesområdet for og konsekvenserne af en eventuel traktat om våbenhandel.
      2.   Projekt
      2.1.   Projektets formål
      Projektet skal:

                  a)

                  skabe øget bevidsthed blandt nationale og regionale aktører, De Forenede Nationers medlemsstater, civilsamfundet og erhvervslivet om de igangværende internationale drøftelser om en traktat om våbenhandel

                  b)

                  styrke formålet med FN's Generalsekretærs regeringsekspertgruppe om en traktat om våbenhandel og styrke De Forenede Nationer som det eneste forum, der kan levere et virkelig universelt instrument

                  c)

                  bidrage til en bedre inddragelse af alle FN's medlemsstater og regionale organisationer i våbenhandelstraktatprocessen

                  d)

                  fremme udvekslingen af synspunkter mellem de stater, der er med i regeringsekspertgruppen, og de stater, der ikke er det

                  e)

                  skabe debat mellem De Forenede Nationers medlemsstater, navnlig mellem dem, der ikke er med i regeringsekspertgruppen

                  f)

                  fremme en udveksling af synspunkter mellem De Forenede Nationers medlemsstater, regionale organisationer, civilsamfundet og erhvervslivet

                  g)

                  identificere mulige elementer i, anvendelsesområdet for og konsekvenserne af en traktat om våbenhandel, og

                  h)

                  dele indholdet af disse debatter og synspunkter med hele det internationale samfund.

            2.2.   Resultater af projektet
      Projektet skal:

                  a)

                  skabe øget bevidsthed og viden om samt forståelse af våbenhandelstraktatprocessen

                  b)

                  inddrage nye aktører i debatten

                  c)

                  dele nationale og regionale ønsker og idéer med de internationale drøftelser, og

                  d)

                  tilføre idéer og forslag til indholdet af en traktat om våbenhandel, navnlig om anvendelsesområdet for og konsekvenserne af en traktat om våbenhandel.

            2.3.   Beskrivelse af projektet
      Projektet indebærer, at der skal afholdes et lanceringsarrangement, seks regionale seminarer, et afsluttende seminar, hvor alle resultaterne forelægges, og et arrangement i tilknytning til 1. Komité (FN's 64. generalforsamling). Det afsluttende seminar skal have følgende struktur: en dag med OSCE-landenes regionale seminar og en dag med det afsluttende seminar.
      2.3.1.   Lanceringsarrangement:
      Et lanceringsarrangement afholdes over én dag, hvor projektets mål forelægges, og der indhentes bidrag fra civilsamfundet, forskerne og ngo'erne for at sikre støtte til projektet.
      2.3.2.   Regionale seminarer:

                  1.

                  De regionale seminarer afholdes over to dage på et nærmere fastsat sted i målregionerne. Seminarerne struktureres i fire dele, således at følgende præsentationer og drøftelser kan finde sted:

                              a)

                              generel oversigt over traktaten om våbenhandel, baggrund, aktører osv.

                              b)

                              specifik præsentation af den internationale proces, der er i gang i øjeblikket

                              c)

                              drøftelse om anvendelsesområdet for og konsekvenserne af en eventuel traktat om våbenhandel, og

                              d)

                              indsamling af idéer med henblik på det videre arbejde, anbefalinger og forslag, der kan tilføres våbenhandelstraktatprocessen.

                  2.

                  I disse regionale seminarer deltager bl.a.:

                              a)

                              repræsentanter fra lande i regionen

                              b)

                              repræsentanter for regionale organisationer, herunder ngo'er

                              c)

                              repræsentanter for lokalt/regionalt erhvervsliv

                              d)

                              repræsentanter for UNIDIR og UN-ODA (afdelingen vedrørende konventionelle våben og afdelingen vedrørende regional nedrustning, herunder eventuelt de regionale centre)

                              e)

                              tekniske eksperter fra EU-medlemsstaterne, herunder repræsentanter for erhvervslivet

                              f)

                              repræsentanter for partnerorganisationer, som f.eks. kunne være Stockholms Internationale Fredsforskningsinstitut (Sverige) eller Instituttet for Strategisk Forskning (Frankrig).

                  3.

                  Afhængigt af regionernes størrelse forventes hvert seminar at få mellem 30 og 40 deltagere.

                  4.

                  Der vil blive udarbejdet en sammenfattende rapport om drøftelserne og anbefalingerne efter hvert seminar. Denne sammenfattende rapport vil blive gjort tilgængelig online og på elektroniske lagermedier.

                  5.

                  De regionale seminarer skal afholdes for følgende grupperinger:

                              a)

                              et seminar for Centralafrika, Nordafrika og Vestafrika

                              b)

                              et seminar for Østafrika og det sydlige Afrika

                              c)

                              et seminar for Latinamerika og Caribien

                              d)

                              et seminar for Asien og Stillehavet

                              e)

                              et seminar for OSCE-landene

                              f)

                              et seminar for Mellemøsten.

                  6.

                  Det foreslås foreløbigt, at seminarerne afholdes i:

                              a)

                              Dakar og Nairobi eller Addis Abeba (for de to seminarer i Afrika)

                              b)

                              Mexico eller Rio de Janeiro (for Latinamerika og Caribien)

                              c)

                              Phnom Penh eller New Delhi (for Asien og Stillehavet)

                              d)

                              Amman eller Kairo (for Mellemøsten)

                              e)

                              Bruxelles eller Wien (for OSCE-landene).

                  7.

                  De endelige placeringer fastsættes med henblik på at sikre flest mulige ressourcer og tilgængelig bistand på lokalt plan. Formandskabet vil med bistand fra GS/HR få ansvaret for det endelige valg af placeringen på baggrund af UNIDIR's anbefalinger.

            2.3.3.   Afsluttende seminar:
      Efter at alle seks regionale seminarer har fundet sted, vil der blive afholdt et afsluttende seminar med henblik på at præsentere drøftelserne, anbefalingerne og idéerne vedrørende våbenhandelstraktatprocessen for det internationale samfund. Det afsluttende seminar skal have følgende struktur: en dag med OSCE-landenes regionale seminar og en dag med det afsluttende seminar.
      2.3.4.   Arrangement under 1. Komité (FN's 64. Generalforsamling)
      Der vil blive organiseret et arrangement i tilknytning til 1. Komité (FN's 64. generalforsamling) for at forelægge de interessenter, der er samlet i New York, de hidtidige resultater af projektet.
      2.3.5.   Resultater — Offentliggørelse
      Hvert seminar udarbejder en kort sammenfattende rapport om drøftelserne og om de anbefalinger og idéer, der er fremsat vedrørende en traktat om våbenhandel. Rapporterne fra seminarerne vil blive gjort tilgængelige online og på elektroniske lagermedier med henblik på formidling.
      Der vil blive udarbejdet en endelig rapport, der samler de sammenfattende rapporter fra de seks regionale møder og forelægges med henblik på kommentarer på det afsluttende seminar, hvorefter rapporten stilles til rådighed online og på elektroniske lagermedier med henblik på formidling.
      3.   Varighed
      Den anslåede gennemførelsesperiode for dette projekt er 15 måneder.
      4.   Støtteberettigede parter
      De støtteberettigede parter i dette projekt er:

                  a)

                  alle FN's medlemsstater med særlig vægt på dem, der ikke er med i regeringsekspertgruppen

                  b)

                  civilsamfundet og erhvervslivet

                  c)

                  relevante regionale organisationer

            5.   Gennemførelsesinstans
      Formandskabet er med bistand fra GS/HR ansvarligt for gennemførelsen af og tilsynet med dette projekt. Formandskabet overlader den tekniske gennemførelse til De Forenede Nationers Institut for Nedrustningsforskning (UNIDIR).
      Under gennemførelsen af projektet samarbejder UNIDIR med UN-ODA, Stockholms Internationale Fredsforskningsinstitut (Sverige) eller Instituttet for Strategisk Forskning (Frankrig). UNIDIR samarbejder, hvor det er hensigtsmæssigt, med institutioner såsom regionale organisationer, ngo'er og erhvervslivet.
      UNIDIR sikrer, at EU's bidrag bliver synligt i en grad, der svarer til bidragets størrelse.
      6.   Det finansielle referencegrundlag til dækning af projektomkostningerne
      De samlede projektomkostninger udgør 836 260 EUR.


title: Rådets Afgørelse af 10. juli 1975 om indgåelse af aftalen mellem Det europæiske økonomiske Fællesskab og Det hashemitiske kongerige Jordan om levering af mel af blød hvede som fødevarehjælp

text:
Nr. L 242/ 26                             De Europæiske Fællesskabers Tidende                              16 . 9 . 75
                                                             II
                                  (Retsakter hvis offentliggørelse ikke er obligatorisk)
                                                         RÅD
                                                 RÅDETS AFGØRELSE
                                                     af 10 . juli 1975
            om indgåelse af aftalen mellem Det europæiske økonomiske Fællesskab og Det
            hashemitiske kongerige Jordan om levering af mel af blød hvede som fødevare
                                                           hjælp
                                                       (75/552/ EØF)
             RÅDET FOR DE EUROPÆISKE FÆLLESSKABER HAR —
             under henvisning til traktaten om oprettelse af Det europæiske økonomiske Fællesskab,
             særlig artiklerne 113 , 114 og 228 ,
             under henvisning til henstilling fra Kommissionen , og
             ud fra følgende betragtninger :
             Det europæiske økonomiske Fællesskab har sluttet konventionen om fødevarehjælp af
              1971 ;
             Det hashemitiske kongerige Jordan har fremsat en anmodning om fødevarehjælp ;
             i betragtning af forsyningssituationen i det nævnte land med hensyn til korn bør der in
             den for rammerne af Fællesskabets program for fødevarehjælp for 1974/ 1975 som gave til
             deles det 10 000 tons blød hvede i form af 6 623 tons mel af blød hvede —
             VEDTAGET FØLGENDE AFGØRELSE :
                                                         Artikel 1
             På Fællesskabets vegne indgås aftalen mellem Det europæiske økonomiske Fællesskab og
             Det hashemitiske kongerige Jordan om levering af mel af blød hvede som fødevarehjælp.
             Aftalens tekst er bilagt denne afgørelse .
                                                         Artikel 2
             Formanden for Rådet bemyndiges til at udpege de personer, som har beføjelse til at under
             skrive aftalen , og til at overdrage dem de nødvendige fuldmagter til at forpligte Fællesska
             bet .
             Udfærdiget i Bruxelles, den 10 . juli 1975 .
                                                                           På RJilcts regne
                                                                             E. COLOMBO
                                                                                Formand


title: 2007/249/EF: Rådets afgørelse af 19. marts 2007 om ændring af afgørelse 2001/822/EF om de oversøiske landes og territoriers associering med Det Europæiske Fællesskab

text:
               26.4.2007

               DA

               Den Europæiske Unions Tidende

               L 109/33

      RÅDETS AFGØRELSE

   af 19. marts 2007
   om ændring af afgørelse 2001/822/EF om de oversøiske landes og territoriers associering med Det Europæiske Fællesskab
   (2007/249/EF)
   RÅDET FOR DEN EUROPÆISKE UNION HAR —
   under henvisning til traktaten om oprettelse af Det Europæiske Fællesskab, særlig artikel 187,
   under henvisning til forslag fra Kommissionen, og
   ud fra følgende betragtninger:

               (1)

               Rådets afgørelse 2001/882/EF af 27. november 2001 om de oversøiske landes og territoriers associering med Det Europæiske Fællesskab (1) (associeringsafgørelsen) udgør retsgrundlaget for fremme af den økonomiske og sociale udvikling i de oversøiske lande og territorier (OLT), og for fremme af økonomiske forbindelser mellem dem og Fællesskabet. Associeringsafgørelsen finder anvendelse indtil den 31. december 2011. For at den kan falde sammen med varigheden af 10. Europæiske Udviklingsfond (2008-2013)(10. EUF) og med den flerårige finansielle ramme 2007-2013, bør den forlænges til den 31. december 2013.

               (2)

               I bilag II A i associeringsafgørelsen er der fastlagt de finansielle tildelinger for perioden 2000-2007. I lyset af den nyligt oprettede 10. EUF bør beløbet for perioden 2008-2013 tildeles.

               (3)

               Der bør indføres regler for, hvordan overgangen fra 9. EUF til 10. EUF bør foregå for så vidt angår OLT. Disse regler bør fastlægges ud fra de almindelige regler om indgåelse af forpligtelser for midler fra 9. EUF og fra tidligere EUF efter 31. december 2007, som fremgår af artikel 1 i afgørelse 2005/446/EF truffet af repræsentanterne for medlemsstaternes regeringer, forsamlet i Rådet, af 30. maj 2005, om skæringsdatoen for, hvornår der ikke længere vil blive disponeret over midler fra 9. Europæiske Udviklingsfond (EUF) (2) og i artikel 1, stk. 3 og 4, i den interne aftale mellem repræsentanterne for medlemsstaternes regeringer, forsamlet i Rådet, om finansiering af Fællesskabets bistand i henhold til den flerårige finansielle ramme for perioden 2008-2013 i overensstemmelse med AVS-EF-partnerskabsaftalen samt om finansiel bistand til de oversøiske lande og territorier, på hvilke EF-traktatens fjerde del finder anvendelse (3) (den interne aftale om oprettelse af 10. EUF).

               (4)

               Den interne aftale om oprettelse af 10. EUF fastsætter et samlet beløb på 286 mio. EUR, der skal tildeles OLT. Fordelingen af dette beløb på de forskellige instrumenter til samarbejde med henblik på udviklingsfinansiering med relation til EUF samt kriterierne og de nærmere detaljer for fastsættelse af de modtagende OLT’s oprindelige vejledende tildelinger bør fastlægges.

               (5)

               Med hensyn til fordelingen på de forskellige instrumenter til samarbejde med henblik på udviklingsfinansiering med relation til EUF bør det især sikres, at der sker en koordinering af støtte til regionalt samarbejde og integration og støtte på territorialt niveau for at styrke OLT over for de udfordringer, de står over for, uanset deres BNI pr. indbygger eller de andre elementer, der anvendes til at fastlægge de territoriale tildelinger.

               (6)

               Den finansielle bistand til OLT bør tildeles på grundlag af objektive og gennemsigtige standardkriterier. Disse kriterier bør især omfatte BNI-niveauet i et OLT, dets befolknings størrelse og kontinuitet i forhold til de foregående EUF. De »mindst udviklede OLT«, der er nævnt i associeringsafgørelsens bilag I B, bør have særbehandling, og det samme gælder for OLT, som på grund af deres geografiske isolering eller andre begrænsende faktorer har større vanskeligheder med at indgå i regionalt samarbejde og integration.

               (7)

               I forbindelse med rapportering af udgifter inden for EUF til medlemsstaterne og Komitéen for Udviklingsbistand under Organisationen for Økonomisk Samarbejde og Udvikling (OECD), bør Kommissionen sondre mellem officiel udviklingsstøtte og ikke-officiel udviklingsstøtte.

               (8)

               Opmærksomheden bør især rettes mod en styrkelse af OLT’s institutionelle kapacitet og mod god regeringsførelse, herunder på det finansielle, skattemæssige og retlige område.

               (9)

               Opmærksomheden bør også især rettes mod en styrkelse af samarbejdet mellem OLT, AVS-stater og regionerne i den yderste periferi, der er omhandlet i traktatens artikel 299, stk. 2, eller andre aktører i de respektive regioner, hvor der er OLT.

               (10)

               Vilkår og betingelser for finansiering i relation til OLT-facilitetens operationer, jf. bilag II C i associeringsafgørelsen, bør bringes i overensstemmelse med revisionen af de tilsvarende artikler i bilag II i partnerskabsaftalen mellem på den ene side medlemmerne af gruppen af stater i Afrika, Vestindien og Stillehavet og på den anden side Det Europæiske Fællesskab og dets medlemsstater, som blev undertegnet i Cotonou den 23. juni 2000 (4) (AVS-EF-partnerskabsaftalen).

               (11)

               Det er af afgørende betydning at sikre kontinuitet i OLT’s berettigelse til støtte fra de generelle tematiske budgetposter på Den Europæiske Unions almindelige budget uden for EUF. De tematiske forordninger, der henvises til i bilag II E i associeringsafgørelsen er erstattet af Europa-Parlamentets og Rådets forordning (EF) nr. 1905/2006 af 18. december 2006 om indførelse af et finansielt instrument for udviklingssamarbejde (5) fra den 1. januar 2007. Bilag II E bør derfor ændres, for at henvisningerne til disse forordninger kan blive erstattet af en henvisning til det nye finansieringsinstrument. For at sikre kontinuitet bør ændringen anvendes fra 1. januar 2007.

               (12)

               I betragtning af den særlige forbindelse, der er mellem OLT og de medlemsstater, de er knyttet til, bør OLT’s eventuelle deltagelse i horisontale fællesskabsprogrammer gøres generel, så OLT kan deltage i de programmer, der er åbne for de medlemsstater, som OLT er knyttet til, med forbehold af regler og målsætninger i programmerne og de ordninger, der gælder for de medlemsstater, som OLT er knyttet til. For at OLT kan deltage lige fra starten af den nye programmeringsperiode, bør denne ændring indføres fra 1. januar 2007.

               (13)

               En revision, der omfatter alle aspekter af Den Europæiske Unions udgifter og ressourcer, herunder OLT-finansiering, bør gennemføres på baggrund af en Kommissionsrapport i 2008-2009.

               (14)

               De aktuelle tekniske ændringer hindrer ikke en efterfølgende revision af associeringsafgørelsen, navnlig i henhold til dennes artikel 62 —

         TRUFFET FØLGENDE AFGØRELSE:
   Artikel 1
   Rådets afgørelse 2001/822/EF ændres således:

               1)

               Artikel 23, stk. 4, affattes således:
               »Finans- og regnskabsprocedurerne for samarbejde med henblik på udviklingsfinansiering med OLT i 9. EUF er dem, der er fastlagt i finansforordningen for 9. EUF. Finans- og regnskabsprocedurerne for samarbejde med henblik på udviklingsfinansiering med OLT i 10. EUF er dem, der er fastlagt i finansforordningen for 10. EUF.«

               2)

               I artikel 24 tilføjes følgende stykke:
               »9.   For gennemførelsen af 10. EUF finder de respektive bestemmelser i den interne aftale om oprettelse af 10. EUF anvendelse.«

               3)

               I artikel 25, stk. 1, ændres »perioden 2000 til 2007« til »perioderne 2000 til 2007 og 2008 til 2013«.

               4)

               Artikel 31 affattes således:
               »Artikel 31
               Faglig bistand
               1.   Der kan på Kommissionens initiativ eller på dennes vegne finansieres undersøgelser eller faglig bistand til udarbejdelse, overvågning, evaluering og kontrol, der er nødvendig for gennemførelsen af denne afgørelse, og til den samlede evaluering af denne afgørelse, som der henvises til i artikel 1, stk. 1, litra c), i bilag II A.
               Undersøgelserne eller den faglige bistand finansieres via den samlede tildeling af gavebistand.
               2.   På OLT’s initiativ kan der finansieres undersøgelser eller faglig bistand til gennemførelse af de i SPD angivne aktiviteter efter udtalelse fra Kommissionen.
               Inden for rammerne af 9. EUF finansieres undersøgelserne eller den faglige bistand via tildelingen til det pågældende OLT. Inden for rammerne af 10. EUF finansieres de via den samlede tildeling af gavebistand.«

               5)

               Følgende artikel indsættes:
               »Artikel 33a
               1.   Efter den 31. december 2007 eller efter datoen for ikrafttrædelsen af den interne aftale vedrørende 10. EUF, hvis denne dato falder senere, vil der ikke længere blive disponeret over restbeløb fra 9. EUF eller fra tidligere EUF’er, med undtagelse af restbeløb og midler, der er frigivet efter denne ikrafttrædelsesdato fra ordningen til stabilisering af eksportindtægterne fra landbrugsråvarer (STABEX) under EUF’er, der ligger forud for 9. EUF, og de øvrige restbeløb og tilbagebetalinger af beløb, der er tildelt under 9. EUF til finansiering af faciliteten, som fremgår af bilag II C, eksklusive de dertil knyttede rentegodtgørelser.
               2.   Der vil ikke længere kunne disponeres over midler, der er frigjort fra projekter under 9. EUF eller fra tidligere EUF’er efter den 31. december 2007, medmindre Rådet med enstemmighed træffer anden afgørelse på forslag af Kommissionen, med undtagelse af STABEX-midler, der er frigjort efter denne ikrafttrædelsesdato, som automatisk overføres til de respektive territoriale vejledende programmer, som finansieres i overensstemmelse med artikel 3, stk. 1, i bilag II Aa, og af de midler, der er tildelt under 9. EUF til finansiering af faciliteten, som fremgår af bilag II C, eksklusive de dertil knyttede rentegodtgørelser.«

               6)

               Artikel 58 affattes således:
               »Artikel 58
               Programmer, der er åbne for OLT
               Personer fra et OLT og i givet fald de relevante offentlige og/eller private organer og institutioner i et OLT er berettigede til at deltage i fællesskabsprogrammer i henhold til reglerne og målsætningerne for de programmer og ordninger, der gælder for den medlemsstat, OLT hører under. Programmerne gælder for OLT-statsborgere inden for rammerne af den kvote, der tilkommer den medlemsstat, det pågældende OLT hører under, hvis det pågældende program anvender en sådan kvote.
               De hovedprogrammer, der er åbne for OLT, er dem, der er opført i bilag II F, samt eventuelle programmer, der afløser dem.«

               7)

               I artikel 63 ændres »2011« til »2013«.

               8)

               I artikel 1, stk. 1, litra c), i bilag II A, ændres »to år« til »fire år«.

               9)

               Efter bilag II A indsættes et nyt bilag II Aa, og teksten hertil fremgår af bilag I til nærværende afgørelse.

               10)

               Bilag II B ændres således:

                           a)

                           Artikel 1 affattes således
                           »Artikel 1
                           1.   Et beløb på op til 20 mio. EUR, som fastsat i artikel 5 i den interne aftale vedrørende 9. EUF, ydes af EIB i form af lån fra egne midler på de betingelser, der er fastsat i EIB’s vedtægter og i dette bilag.
                           2.   Et beløb på op til 30 mio. EUR, som fastsat i artikel 3 i den interne aftale vedrørende 10. EUF, ydes af EIB i form af lån fra egne midler på de betingelser, der er fastsat i EIB’s vedtægter og i dette bilag.«

                           b)

                           Artikel 2, stk. 2, litra c), affattes således:

                                       »c)

                                       i den periode, der dækkes af 9. EUF, afskrives rentegodtgørelsesbeløbet beregnet efter værdien på tidspunktet for udbetalingen af lånet på tildelingen til rentegodtgørelse som fastlagt i bilag II A, artikel 3, stk. 3, litra d), og indbetales direkte til EIB.
                                       I den periode, der dækkes af 10. EUF, afskrives rentegodtgørelsesbeløbet beregnet efter værdien på tidspunktet for udbetalingen af lånet på tildelingen til rentegodtgørelse som fastlagt i bilag II Aa, artikel 1, stk. 1, litra b), og indbetales direkte til EIB.
                                       Rentegodtgørelser kan kapitaliseres eller anvendes i form af gavebistand til at støtte projektrelateret faglig bistand, særlig til finansielle institutioner i OLT.«

               11)

               Bilag II C erstattes af teksten i bilag II til nærværende afgørelse.

               12)

               Bilag II E erstattes af teksten i bilag III til nærværende afgørelse.

               13)

               Bilag II F erstattes af teksten i bilag IV til nærværende afgørelse.

         Artikel 2
   Virkning
   Denne afgørelse har virkning fra dagen for offentliggørelsen i Den Europæiske Unions Tidende.
   Artikel 1, nr. 6, 12 og 13, anvendes dog fra den 1. januar 2007.

      Udfærdiget i Bruxelles, den 19. marts 2007.

            På Rådets vegne

         H. SEEHOFER

            Formand

      (1)  EFT L 314 af 30.11.2001, s. 1.

      (2)  EUT L 156 af 18.6.2005, s. 19.

      (3)  EUT L 247 af 9.9.2006, s. 32.

      (4)  EFT L 317 af 15.12.2000, s. 3. Senest ændret ved afgørelse nr. 1/2006 truffet af AVS-EF-Ministerrådet (EUT L 247 af 9.9.2006, s. 22).

      (5)  EUT L 378 af 27.12.2006, s. 41.

      BILAG I

            »BILAG II Aa
            FÆLLESSKABETS FINANSIELLE BISTAND: 10. EUF
            Artikel 1
            Fordeling mellem de forskellige instrumenter
            1.   Til formål for denne afgørelse tildeles for seksårsperioden 1. januar 2008 til 31. december 2013 det samlede beløb på 286 mio. EUR i finansiel bistand fra Fællesskabet i henhold til 10. EUF, der er fastsat i den interne aftale om oprettelse af 10. EUF, således:

                        a)

                        250 mio. EUR i form af gavebistand til programmerbar støtte til langsigtet udvikling, humanitær bistand, katastrofebistand, bistand til flygtninge og supplerende støtte i tilfælde af udsving i eksportindtægterne samt støtte til regionalt samarbejde og integration

                        b)

                        30 mio. EUR til finansiering af OLT-investeringsfaciliteten, der er nævnt i bilag II C, og der tildeles heraf et maksimumsbeløb på 1,5 mio. EUR til finansiering af rentegodtgørelser i forbindelse med foranstaltninger, der skal finansieres af EIB af dens egne midler i overensstemmelse med bilag II B eller gennem OLT-investeringsfaciliteten

                        c)

                        6 mio. EUR til undersøgelser eller faglig bistand i overensstemmelse med artikel 31 i denne afgørelse.

                  2.   Der kan ikke længere disponeres over midlerne fra 10. EUF efter 31. december 2013, medmindre Rådet beslutter noget andet ved enstemmighed på forslag af Kommissionen.
            3.   Opbruges de midler, der er omhandlet i stk. 1, inden udløbet af denne afgørelses gyldighedsperiode, træffer Rådet de nødvendige forholdsregler.
            Artikel 2
            Forvaltning af midlerne
            EIB forvalter de lån, der er ydet af dens egne midler som nævnt i bilag II B, samt de foranstaltninger, der finansieres gennem OLT-investeringsfaciliteten som nævnt i bilag II C. Alle andre finansielle midler under denne afgørelse forvaltes af Kommissionen.
            Artikel 3
            Fordeling mellem OLT
            Det beløb på 250 mio. EUR, der er omhandlet i artikel 1, stk. 1, litra a), tildeles på basis af OLT’s behov og resultater efter følgende kriterier:

                        1.

                        Der tildeles et beløb på 195 mio. EUR til OLT, især til finansiering af de initiativer, der er nævnt i enhedsprogrammeringsdokumenterne, herunder prioriterede aktioner med henblik på social udvikling og miljøbeskyttelse som led i fattigdomsbekæmpelsen. Efter omstændighederne skal alle enhedsprogrammeringsdokumenterne lægge særlig vægt på aktioner, der er rettet mod at styrke god regeringsførelse og den institutionelle kapacitet i de støttemodtagende OLT, og, hvor det er relevant, den sandsynlige tidsplan for de planlagte reformer.
                        Ved tildelingen af beløb A skal der tages hensyn til befolkningens størrelse, bruttonationalindkomsten (BNI), tidligere EUF-tildelinger og deres udnyttelse, begrænsninger som følge af geografisk isolation og strukturelle og andre hindringer i de mindst udviklede OLT som nævnt i artikel 3 i denne afgørelse. Alle tildelinger skal kunne udnyttes effektivt. Det bør besluttes i overensstemmelse med subsidiaritetsprincippet.
                        Beløbet tildeles i princippet til OLT med en bruttonationalindkomst (BNI) pr. indbygger, der ikke overstiger BNI i Fællesskabet ifølge disponible statistiske data.

                        2.

                        Der tildeles 40 mio. EUR til at støtte regionalt samarbejde og integration i overensstemmelse med artikel 16 i denne afgørelse, herunder den dialog og de partnerskabsaktioner, der er fastlagt i artikel 7, regionale initiativer til forebyggelse af katastrofer og til afhjælpning af følgerne heraf og samarbejde, koordineret med andre finansielle fællesskabsinstrumenter, mellem OLT og de mest fjerntliggende regioner, der omhandles i traktatens artikel 299, stk. 2.

                        3.

                        Stk. 1 finder ikke anvendelse på Grønland.

                        4.

                        Der afsættes en ikke-tildelt reserve B på 15 mio. EUR til at:

                                    a)

                                    finansiere humanitær bistand, katastrofebistand og flygtningebistand til OLT og eventuelt supplerende støtte i tilfælde af udsving i eksportindtægterne i overensstemmelse med bilag II D

                                    b)

                                    foretage nye tildelinger i takt med udviklingen i OLT’s behov og resultater, jf. stk. 1.

                              Resultaterne evalueres på en objektiv og gennemskuelig måde på basis af en opgørelse over, hvorledes de tildelte midler er blevet udnyttet, hvor effektiv gennemførelsen af de igangværende operationer er, i hvilket omfang fattigdommen er blevet afhjulpet eller reduceret, og hvilke foranstaltninger for bæredygtig udvikling der er vedtaget.

                        5.

                        I overensstemmelse med stk. 1-4 vedtages de vejledende beløb, der tildeles under 10. EUF, af Kommissionen i overensstemmelse med artikel 24 i denne afgørelse.

                        6.

                        Kommissionen kan efter en midtvejsrevision træffe afgørelse om en anderledes tildeling af alle de i denne artikel omhandlede midler. Procedurerne for denne revision samt afgørelser om nye tildelinger vedtages i overensstemmelse med artikel 24 i denne afgørelse.«

      BILAG II

            »BILAG II C
            FÆLLESSKABETS FINANSIELLE BISTAND: OLT-INVESTERINGSFACILITETEN
            Artikel 1
            Formål
            Der oprettes en OLT-investeringsfacilitet (faciliteten), til fremme af kommercielt levedygtige virksomheder, hovedsagelig i den private sektor, eller virksomheder i den offentlige sektor, som støtter udviklingen i den private sektor.
            Finansieringsvilkår og -betingelser i forbindelse med facilitetens operationer og lånene af EIB’s egne midler er dem, der er fastlagt i dette bilag og bilag II B. For gennemførelsen af 9. EUF finder artikel 29 og 30 i den interne aftale vedrørende 9. EUF anvendelse. For gennemførelsen af 10. EUF finder de respektive bestemmelser i den interne aftale vedrørende 10. EUF anvendelse.
            Disse midler kan overføres til de støtteberettigede virksomheder enten direkte eller indirekte via berettigede investeringsfonde og/eller finansielle formidlere.
            Artikel 2
            Facilitetens midler
            1.   Facilitetens midler kan bl.a. anvendes til at

                        a)

                        tilvejebringe risikovillig kapital i form af:

                                    i)

                                    erhvervelse af kapitalandele i OLT-virksomheder, herunder finansielle institutioner

                                    ii)

                                    bistand i form af kvasikapital til OLT-virksomheder, herunder finansielle institutioner

                                    iii)

                                    garantier og andre kreditforbedringer, der kan anvendes til at dække politiske og andre investeringsrelaterede risici, både for udenlandske og lokale investorer eller långivere

                        b)

                        tilvejebringe almindelige lån.

                  2.   Kapitalandele skal normalt være i form af ikke-kontrollerende mindretalsposter og skal modtage udbytte på grundlag af det pågældende projekts resultater.
            3.   Bistand i form af kvasikapital kan bestå af aktionærforskud, konvertible obligationer, betingede lån, lavere prioriterede lån, lån med deltagerrettigheder eller andre tilsvarende former for bistand. En sådan bistand kan især omfatte:

                        a)

                        betingede lån, hvis tilbagebetaling og/eller løbetid afhænger af opfyldelsen af visse betingelser i forbindelse med resultaterne af projektet; hvad specifikt angår betingede lån til forundersøgelser vedrørende investeringer eller anden projektrelateret faglig bistand kan der gives afkald på tilbagebetaling, hvis investeringen ikke foretages

                        b)

                        lån med deltagerrettigheder, hvis tilbagebetaling og/eller varighed skal være knyttet til projektets finansielle afkast

                        c)

                        lavere prioriterede lån, der først skal tilbagebetales, efter at de øvrige fordringer er blevet indfriet.

                  4.   Forrentningen af hver foranstaltning fastlægges i forbindelse med ydelsen af lånet.
            Dog gælder følgende:

                        a)

                        for betingede lån eller lån med deltagerrettigheder omfatter forrentningen normalt en fast rente på højst 3 % og en variabel komponent, der er forbundet med projektets resultater

                        b)

                        for lavere prioriterede lån skal renten være markedsrelateret.

                  5.   For garantier skal prisen fastsættes, så de afspejler de forsikrede risici og de særlige forhold ved foranstaltningen.
            6.   Renten på almindelige lån skal omfatte en referencesats, der anvendes af EIB for sammenlignelige lån med samme vilkår og betingelser for afdragsfri perioder og tilbagebetalingsfrister, samt et tillæg fastsat af EIB.
            7.   Almindelige lån kan forlænges på fordelagtige vilkår og betingelser i følgende tilfælde:

                        a)

                        til infrastrukturprojekter i de mindst udviklede OLT eller i OLT, der har gennemgået en konflikt eller været udsat for en naturkatastrofe, når disse projekter er en forudsætning for udviklingen af den private sektor. I sådanne tilfælde reduceres renten på lånet med 3 %

                        b)

                        til projekter, som involverer omstruktureringsforanstaltninger i forbindelse med privatisering, eller til projekter med betydelige og klart påviselige sociale eller miljømæssige fordele. I sådanne tilfælde kan lån forlænges med en rentegodtgørelse, hvis størrelse og form fastlægges i henhold til de særlige forhold ved projektet. Rentegodtgørelsen kan dog ikke udgøre mere end 3 %.

                  Den endelige rente på lån, som falder ind under litra a) eller b), kan i intet tilfælde ligge under 50 % af referencesatsen.
            8.   De midler, der skal tilvejebringes til disse begunstigede formål vil blive stillet til rådighed fra faciliteten og må ikke udgøre mere end 5 % af det samlede beløb, der er tildelt til investeringsfinansiering af faciliteten og af EIB af dens egne midler.
            9.   Rentegodtgørelser kan kapitaliseres eller anvendes i form af gavebistand. Op til 10 % af budgettet til rentegodtgørelser kan anvendes til støtte til projektrelateret faglig bistand, især til finansielle institutioner i OLT.
            Artikel 3
            Facilitetens operationer
            1.   Faciliteten virker i alle erhvervssektorer og støtter investeringer foretaget af private og kommercielt drevne offentlige enheder, herunder indtægtsskabende økonomisk og teknologisk infrastruktur af afgørende betydning for den private sektor. Faciliteten:

                        a)

                        forvaltes som en revolverende fond og sigter mod at være finansielt bæredygtig. Dens aktiviteter foregår på markedsvilkår og -betingelser og skal undgå at skabe forstyrrelser på lokale markeder og at erstatte private finansieringskilder

                        b)

                        støtter den finansielle sektor i OLT og har en katalysatoreffekt ved at tilskynde til tilvejebringelse af langfristede lokale midler og ved at tiltrække udenlandske private investorer og långivere til projekter i OLT

                        c)

                        påtager sig en del af risikoen ved de projekter, den finansierer, idet dens finansielle bæredygtighed garanteres af porteføljen som helhed og ikke ved individuelle transaktioner, og

                        d)

                        søger at kanalisere midler gennem institutioner og programmer i OLT, som fremmer udviklingen af små og mellemstore virksomheder (SMV’er).

                  2.   EIB vil blive holdt skadesløs for omkostninger, der påløber ved forvaltning af faciliteten. Der bliver i de første to år efter anden finansprotokols ikrafttræden tale om 2 % p.a. af facilitetens samlede oprindelige indskudskapital. Derefter vil beløbet til EIB omfatte en fast komponent på 0,5 % om året af den oprindelige indskudskapital og en variabel komponent på op til 1,5 % om året af investeringsfacilitetens portefølje, som investeres i projekter i OLT. Beløbet finansieres via investeringsfaciliteten.
            3.   Foreligger der ikke en specifik afgørelse truffet af Rådet, overføres de kumulerede nettotilbageførsler til faciliteten ved denne afgørelses udløb til det næste OLT-finansielle instrument.
            Artikel 4
            Betingelser i forbindelse med valutakursrisiko
            For at mindske virkningerne af valutakurssvingninger behandles problemerne vedrørende kursrisiko således:

                        a)

                        Ved transaktioner med kapitalandele, der har til formål at styrke en virksomheds egenkapital, bæres kursrisikoen generelt af faciliteten.

                        b)

                        Ved finansiering med risikovillig kapital af SMV’er fordeles kursrisikoen generelt mellem Fællesskabet og de øvrige berørte parter. Set som et gennemsnit fordeles kursrisikoen ligeligt mellem de to parter.

                        c)

                        Når det er muligt og hensigtsmæssigt, vil faciliteten, særlig i lande med makroøkonomisk og finansiel stabilitet, bestræbe sig på at yde lån i lokale OLT-valutaer og derved påtage sig kursrisikoen.«

      BILAG III

            »BILAG II E
            FÆLLESSKABETS FINANSIELLE BISTAND: BUDGETSTØTTE TIL UDVIKLINGSLANDE
            Med forbehold af fremtidige ændringer af budgetbestemmelserne har OLT adgang til følgende aktioner, der er vedtaget for udviklingslande inden for Den Europæiske Unions almindelige budget:

                        1.

                        Tematiske programmer dækket af Europa-Parlamentets og Rådets forordning (EF) nr. 1905/2006 af 18. december 2006 om indførelse af et finansielt instrument for udviklingssamarbejde (1) (DCI), og som yder direkte støtte til Det Europæiske Fællesskabs udviklings- og samarbejdspolitik.

                        2.

                        Rehabiliterings- og genopbygningsforanstaltninger som dækket af Europa-Parlamentets og Rådets forordning (EF) nr. 1717/2006 af 15. november 2006 om oprettelse af et stabilitetsinstrument (2).

                        3.

                        Humanitær bistand i henhold til Rådets forordning (EF) nr. 1257/96 af 20. juni 1996 om humanitær bistand (3).

         (1)  EUT L 378 af 27.12.2006, s. 41.

         (2)  EUT L 327 af 24.11.2006, s. 1.

         (3)  EFT L 163 af 2.7.1996, s. 1. Senest ændret ved Europa-Parlamentets og Rådets forordning (EF) nr. 1882/2003 (EUT L 284 af 31.10.2003, s. 1).«

      BILAG IV

            »BILAG II F
            ANDEN FÆLLESSKABSBISTAND: DELTAGELSE I FÆLLESSKABSPROGRAMMER
            I overensstemmelse med afgørelsens artikel 58 finder følgende programmer og alle programmer, der efterfølger disse, anvendelse på OLT’s statsborgere inden for rammerne af den kvote, der tilkommer den medlemsstat, det pågældende OLT hører under, hvis det pågældende program anvender en sådan kvote:

                        1.

                        Uddannelses- og erhvervsuddannelsesprogrammer:

                                    —

                                    et handlingsprogram for livslang læring (2007-2013) oprettet ved Europa-Parlamentets og Rådets afgørelse nr. 1720/2006/EF af 15. november 2006 om et handlingsprogram for livslang læring (1)

                                    —

                                    programmet »Aktive unge« (2007-2013), fastlagt ved Europa-Parlamentets og Rådets afgørelse nr. 1719/2006/EF af 15. november 2006 om oprettelse af programmet Aktive unge for perioden 2007-2013 (2).

                        2.

                        Programmerne under rammeprogrammet for konkurrenceevne og innovation (CIP) (2007-2013), der er fastlagt ved Europa-Parlamentets og Rådets afgørelse nr. 1639/2006/EF af 24. oktober 2006 om et rammeprogram for konkurrenceevne og innovation (2007-2013) (3).

                        3.

                        Programmerne under Det Europæiske Fællesskabs syvende rammeprogram for forskning, teknologisk udvikling og demonstration (2007-2013), som blev fastlagt ved Europa-Parlamentets og Rådets afgørelse nr. 1982/206/EF af 18. december 2006 om Det Europæiske Fællesskabs syvende rammeprogram for forskning, teknologisk udvikling og demonstration (2007-2013) (4).

                        4.

                        Kulturelle og audiovisuelle programmer:

                                    —

                                    støtteprogrammet for den europæiske audiovisuelle sektor (Media 2007), som blev oprettet ved Europa-Parlamentets og Rådets afgørelse nr. 1718/2006/EF af 15. november 2006 om et støtteprogram for den europæiske audiovisuelle sektor (Media 2007) (5)

                                    —

                                    Kultur (2007-2013), som blev fastlagt ved Europa-Parlamentets og Rådets afgørelse nr. 1903/2006/EF af 12. december 2006 om oprettelse af kulturprogrammet (2007-2013) (6).

                        5.

                        Programmet HRTP Japan (Human Resources Training Programme in Japan) og aktuelle missioner, indført ved Rådets afgørelse 92/278/EØF af 18. maj 1992 om konsolidering af Centret for Industrielt Samarbejde EF-Japan (7).

         (1)  EUT L 327 af 24.11.2006, s. 45.

         (2)  EUT L 327 af 24.11.2006, s. 30.

         (3)  EUT L 310 af 9.11.2006, s. 15.

         (4)  EUT L 412 af 30.12.2006, s. 1.

         (5)  EUT L 327 af 24.11.2006, s. 12.

         (6)  EUT L 378 af 27.12.2006, s. 22.

         (7)  EFT L 144 af 26.5.1992, s. 19.«